Marno van der Merwe: Kalm jou Army | Stage and ScreenStage and Screen
Home / Archives / Music Archives / Marno van der Merwe: Kalm jou Army
Marno van der Merwe: Kalm jou Army
Gebore om te vermaak
Veelsydige kunstenaar, Marno van der Merwe, het van dag een af diep spore kom trap in die harte van aanhangers regoor die land. Vandag is dié 31-jarige blondekop 'n gevestigde naam in die vermaaklikheidsbedryf met talle verhoog-, TV- en fliekrolle op sy kerfstok. Hy het ook onlangs TV-aanbieder en solo-kunstenaar by sy, reeds indrukwekkende, CV gevoeg en het nog hope planne en drome vir die toekoms.
Die eerste enkelsnit, Uitverkoop aan ons, is baie goed ontvang en kan gereeld oor die radio gehoor word. Dié liedjie, met musiek en liriek deur Marno, openbaar sy siening oor die liefde. Hier sing hy: "Ek sien jy skets jou storie. Moenie teken sonder my nie." "Liefde is iets wat nie ligtelik op geneem moet word nie, want dit is veronderstel om permanent te wees", verduidelik hy. "Dit is amper iets soos 'n kontrak. As jy geteken het, is dit bindend. Maar vanuit 'n liefdesoogpunt is dit vrywillig bindend." Dan gaan die liedjie voort met "hou ons storie op jou bors, ek is uitverkoop aan ons". "Ek dink elke mens moet sy eie, unieke liefdesstorie voortdurend koester," gee Marno sy mening, "want as jy werklik, werklik lief is vir iemand, is jy sold out aan daardie persoon." Die musiekvideo gaan ook binnekort vrygestel word en die tema is passie en toewyding in 'n verhouding. Kyle White is die regisseur en Marno sê dat dit 'n groot voorreg was om saam met hom te werk.
Dawid Die Ballade van Robbie de Wee Ester Hartland Jesus Kalm jou Army kykNet Liefling Marno van der Merwe	2016-09-25